CELEX: C2005/281/22
Language: fi
Date: 2005-11-12 00:00:00
Title: Asia C-345/05: Euroopan yhteisöjen komission 21.9.2005 Portugalin tasavaltaa vastaan nostama kanne

12.11.2005   
            
            
               FI
            
            
               Euroopan unionin virallinen lehti
            
            
               C 281/12
            
         Euroopan yhteisöjen komission 21.9.2005 Portugalin tasavaltaa vastaan nostama kanne
   (Asia C-345/05)
   (2005/C 281/22)
   Oikeudenkäyntikieli: portugali
   Euroopan yhteisöjen komissio on nostanut 21.9.2005 Euroopan yhteisöjen tuomioistuimessa kanteen Portugalin tasavaltaa vastaan. Kantajan asiamiehinä ovat R. Lyal ja M. Afonso, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Portugalin tasavalta ei ole noudattanut EY:n perustamissopimuksen 18, 39 ja 43 artiklan sekä 56 artiklan 1 kohdan ja Euroopan talousalueesta tehdyn sopimuksen 28, 31 ja 40 artiklan mukaisia velvoitteitaan, koska se on pysyttänyt voimassa verosäännökset, joiden mukaan Código do Imposto sobre o Rendimento das Pessoas Singularesin (yksityishenkilöiden tuloverolaki) 10 §:n 5 momentissa tarkoitetut, verovelvollisen tai hänen perheenjäsenensä omana pysyvänä asuntonaan käyttämän kiinteistön myyntivoitot vapautetaan verosta sillä 10 §:n 5 momentin a alakohdassa säädetyllä edellytyksellä, että saadut voitot käytetään Portugalin alueella sijaitsevien kiinteistöjen hankintaan;
            
         
               2)
            
            
               velvoittaa Portugalin tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Edellytys, jonka mukaan verovelvollisen tai hänen perheenjäsenensä omana pysyvänä asuntonaan käyttämän kiinteistön myyntivoitot on käytettävä muun Portugalin alueella sijaitsevan kiinteistön hankintaan, rajoittaa selvästi EY:n perustamissopimuksessa ja ETA-sopimuksessa taattuja perusvapauksia.
   Portugalin tasavallan esittämiä tämän edellytyksen selityksiä ja perusteluja ei voida hyväksyä.